Document ID: /fineweb-2-swissfilter-quality_10-filterrobots/filtered/02821.jsonl.gz/41

U subotu 28. siječnja 2017. održana je u Bellinzoni (Espocentro) tradicionalna, šesta po redu, folklorna večer. Osim domaćih plesača (HKUD Ticino) brojnoj su se publici predstavili i plesači HKUD Posavina Zürich i KUD Silvije Strahimir Kranjčević, također iz Züricha.
HKUD Ticino njeguje uglavnom tradicionalne posavske plesove, slično kao i HKUD Posavina iz Züricha. Uigrani plesači Kranjčevića, pod vodstvom Pave Medveda, izveli su splet plesova iz drugih dijelova Hrvatske, prvenstveno kontinentalne Hrvatske, tako da se po broju izvođača i prikazanim koreografijama može govoriti o maloj smotri hrvatskog folklora u Švicarskoj. Ovo «maloj» ne vrijedi kad se govori o broju posjetitelja jer je velika dvorana Espocentro bila ispunjena do posljednjeg mjesta i organizatori ovog slavlja (prvenstveno predsjednik društva Edi Delić, Klauda Pudić i mnogi drugi) govore o najuspješnijoj manifestaciji u zadnjih nekoliko godina. To nedvojbeno dokazuje da se naša kulturna baština i običaji poštuju i u najjužnijem švicarskom kantonu.
Spomenimo još da su svi gosti dočekani domaćim specijalitetima i finim kolačima, a u zabavnom dijelu programa odličnom glazbom poznatog Sova benda i pjevačice Samy.
Opšrnije i na: https://www.hrvati.ch
priopćio: Dragan Zec
fotografije: Klaudia Pudić